എറണാകുളം അങ്കമാലി അതിരൂപത ഭൂമി ഇടപാട് സിനഡ് സര്ക്കുലര് കത്തിച്ച് പ്രതിഷേധം കൊച്ചി: എറണാകുളം അങ്കമാലി അതിരൂപത ഭൂമി ഇടപാടില് സിനഡ് നീതിപൂര്വകമായി ഇടപെടണമെന്നും കുറ്റക്കാര്ക്കെതിരെ നടപടി സ്വീകരിക്കണമെന്നും ആവശ്യപ്പെട്ട് അല്മായ മുന്നേറ്റം നടത്തുന്ന സമരപരമ്ബരകളുടെ ഭാഗമായി മൗണ്ട് സെന്റ് തോമസിന് മുന്നില് പ്രതിഷേധിച്ചു. വത്തിക്കാന് സ്ഥാനപതിയുടെ പ്രസംഗം വിശ്വാസി സമൂഹത്തെ തെറ്റിദ്ധരിപ്പിച്ച് ഇറക്കിയ സിറോ മലബാര് മീഡിയ കമീഷെന്റ സിനഡ് സര്ക്കുലര് കത്തിച്ചായിരുന്നു പ്രതിഷേധം. കെ.സി.വൈ.എം മുന് സ്റ്റേറ്റ് പ്രസിഡന്റ് ഷിജോ മാത്യു ഉദ്ഘാടനം ചെയ്തു. ജോമോന് തോട്ടപ്പള്ളി, ഡെയ്മിസ്, ജോഹാന് ജോസഫ്, ലൂയിസ് തുടങ്ങിയവര് സംസാരിച്ചു.